text: Langsom morgentrafik uden uheld
  16 december 2010 kl. 07.47
  Bilisterne slap gennem morgentrafikken uden uheld trods isglatte veje.
  Sydøstjyllands Politi og Syd- og Sønderjyllands Politi melder ikke om trafikuheld.
  Vejdirektoratet melder om isglatte veje omkring Kolding og Vejle og sneglatte veje omkring Hedensted.
  Temperaturen ligger omkring frysepunktet, men bilisterne var opmærksomme på risikoen for islag.
  På den sønderjyske motorvej sneglede trafikken sig af sted med en hastighed ned til 50 kilometer i timen.
  